Metode: deltakende observasjon
Observasjon blir mye brukt som en feltarbeidsmetode, for å ”studere et fenomen i ini naturlige sammenheng”. ( Mæland, Kompendium i prosjektarbeid, 2003, s. 17) Å observere betyr å bruke sansene til å la noe sette inntrykk – å la oss registrere noe. Det innebærer at vi må bruke sansene våre mer bevisste og mer gjennomtenkt enn vanlig.


Vi benytte oss av deltakende observasjon. I dette ligger det å være ”naturlig uvitende” (Mæland, s. 18). En stiller spørsmål en kanskje ikke ville stilt vanligvis. Å være deltagende, gjør også at en kommer nærmere inn på dem man observerer, man ”deltar i arbeidsoppgaver, og kombinerer dette kanskje med et intervju” (Mæland, s. 18). Dette er en måte vi arbeidet på i og med at vi gav elevene oppgaver og spurte etter hvert hvorfor de gjorde som de gjorde, og om de kunne prøve å forklare hvordan de tenkte i de forskjellige situasjonene.


Vi benyttet oss av et ustrukturert observasjonsskjema, og gikk ut i fra dette når vi skole observere og notere: vi hadde klar stikkord over hva vi ville observere, men tok notater ganske spontant ut ifra hva som skjedde og hvordan situasjonen forandret seg.
